CELEX: 32014R0852
Language: da
Date: 2014-08-05 00:00:00
Title: Kommissionens gennemførelsesforordning (EU) nr. 852/2014 af 5. august 2014 om godkendelse af L-methionin som tilsætningsstof til foder til alle dyrearter  EØS-relevant tekst

6.8.2014   
            
            
               DA
            
            
               Den Europæiske Unions Tidende
            
            
               L 233/22
            
         KOMMISSIONENS GENNEMFØRELSESFORORDNING (EU) Nr. 852/2014
   af 5. august 2014
   om godkendelse af L-methionin som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af L-methionin som et tilsætningsstof til foder. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-methionin produceret af Escherichia coli (KCCM 11252P og KCCM 11340P) som tilsætningsstof til foder til alle dyrearter.
            
         
               (4)
            
            
               Den Europæiske Fødevaresikkerhedsautoritet (»autoriteten«) konkluderede i sin udtalelse af 8. oktober 2013 (2), at L-methionin produceret af Escherichia coli (KCCM 11252P og KCCM 11340P) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv kilde til aminosyren L-methionin for alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af stoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til denne forordning.
            
         
               (6)
            
            
               Autoriteten har i sin udtalelse udtrykt bekymring for sikkerheden ved L-methionin for målarterne, når det administreres via drikkevandet. Autoriteten foreslår dog ikke et maksimumsindhold for L-methionin. Når det drejer sig om administration af L-methionin via drikkevandet, bør brugeren derfor instrueres i at tage alle forskellige methioninkilder i betragtning, således at der opnås en optimal tilførsel af essentielle aminosyrer uden at påvirke dyrenes ydeevne.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. august 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2013, 11(10):3428.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger
                  
               
            
                  3c305
               
               
                  —
               
               
                  L-methionin
               
               
                  
                     Tilsætningsstoffets sammensætning
                  
                  L-methionin med en renhed på mindst 98,5 %
                  
                     Aktivstoffets karakteristika
                  
                  L-methionin ((2S)-2-amino-4-(methylthio)butansyre produceret ved fermentering med Escherichia coli (KCCM 11252P og KCCM 11340P)
                  Kemisk formel: C5H11NO2S
                  CAS-nummer: 63-68-3
                  
                     Analysemetode
                      (1)
                  
                  Til bestemmelse af L-methionin i tilsætningsstoffet til foder: Infrarød absorption og optisk rotation — FCC-monografimetoder.
                  For kvantificeringen af methionin i tilsætningsstoffet til foder og forblandinger, der indeholder mere end 10 % methionin: ionbytningskromatografi koblet med postkolonnederivatisering og fotometrisk påvisning eller fluorescenspåvisning (HPLC-VIS/FD) — ISO/DIS 17180.
                  Til bestemmelse af methionin i forblandinger, der indeholder mindre end 10 % methionin, foderblandinger, fodermidler og vand: ionbytningskromatografi koblet med postkolonnederivatisering og fotometrisk påvisning (HPLC/VIS) — Kommissionens forordning (EF) nr. 152/2009 (2) (bilag III, del F).
               
               
                  Alle arter
               
               
                  —
               
               
                   
               
               
                   
               
               
                  
                              1.
                           
                           
                              L-methionin kan også anvendes via drikkevand.
                           
                        
                              2.
                           
                           
                              Følgende oplyses på tilsætningsstoffets og forblandingernes etiket:
                              »Hvis tilsætningsstoffet administreres i drikkevandet, bør proteinoverskud undgås.«
                           
                        
                              3.
                           
                           
                              Hvor en frivillig erklæring af tillægsstoffet til foder angives på fodermidlernes og foderblandingernes etiket indgår følgende:
                              
                                          —
                                       
                                       
                                          tilsætningsstoffets navn og identifikationsnummer
                                       
                                    
                                          —
                                       
                                       
                                          tilsat mængde af tilsætningsstoffet.
                                       
                                    
                        
               
                  26. august 2024
               
            
         (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.
      
         (2)  EUT L 54 af 26.2.2009, s. 1.